pythainlp/thai-wiki-dataset-v4 huggingface dataset:
สมองเน่า

สมองเน่า  เป็นคำศัพท์ที่ใช้เรียกเนื้อหาบนอินเทอร์เน็ตที่คุณภาพต่ำหรือด้อยค่า หรืออาจใช้เรียกผลกระทบทางจิตใจและปัญญาเชิงลบที่เกี่ยวข้องกับการคลุกคลีกับเนื้อหาดังกล่าว คำศัพท์นี้สะท้อนว่าการใช้เวลาในโลกออนไลน์มากเกินไปอาจส่งผลให้เกิดการเสื่อมถอยของความสามารถในการรับรู้ เช่น ระยะเวลาที่คงความสนใจไว้ได้สั้นลง หรือการทำงานของจิตใจเสื่อมถอยลง
คำนี้เริ่มใช้ทางออนไลน์มาตั้งแต่ พ.ศ. 2547 แต่เป็นที่แพร่หลายใน พ.ศ. 2566 และได้กลายเป็นอินเทอร์เน็ตมีม คำนี้มักใช้ในบริบทของนิสัยดิจิทัลของคนรุ่นแอลฟา โดยนักวิจารณ์กล่าวว่าคนรุ่นวัยนี้จมอยู่กับวัฒนธรรมออนไลน์มากเกินไป คำศัพท์นี้มักเกี่ยวข้องกับศัพท์สแลงและกระแสนิยมในกลุ่มรุ่นวัยแอลฟา เช่น "สกีบีดี" (นำมาจาก สกีบีดีทอยเล็ต), "ริซ" (rizz ย่อมาจากคำว่า charisma), "แกย็ต" (gyat หมายถึงก้น), "แฟนัมแทกซ์" (fanum tax หมายถึงการขโมยอาหาร) และ "ซิกมา" (sigma หมายถึงผู้นำหรือ “ชายแอลฟา”) ใน พ.ศ. 2567 นักการเมืองชาวออสเตรเลีย ฟาติมา เพย์แมน นำคำสแลงของกลุ่มรุ่นวัยแอลฟามาใช้ในสุนทรพจน์ต่อสาธารณะ สุนทรพจน์ดังกล่าวประพันธ์โดยเอซรา อิสมา ซึ่งเป็นพนักงานที่อายุน้อยกว่า สุนทรพจน์นั้นกลายเป็นข่าวหน้าหนึ่ง และผู้คนบางกลุ่มมองด้วยว่าสุนทรพจน์นี้เป็นตัวอย่างของ "สมองเน่า" นอกโลกออนไลน์
ยูจิ อูเอดะ

ยูจิ อูเอดะ (うえだ ゆうじ, เกิด 15 มิถุนายน 1967) เป็นนักพากย์และนักแสดงชาวญี่ปุ่น เกิดที่เมืองคิตะคิวชู จังหวัดฟูกูโอกะ สังกัดค่ายโพมารันช์ ชื่อเดิมในวงการของเขาเคยเขียนเป็นคันจิว่า 上田 祐司 ซึ่งเป็นชื่อจริง ก่อนจะเปลี่ยนมาใช้ฮิรางานะล้วน ซึ่งอ่านเหมือนกัน
ผลงานเด่นได้แก่ ซางาระ ซาโนสุเกะ ใน ซามุไรพเนจร และ ทาเกชิ ใน โปเกมอน เป็นต้น
วิกเตอร์ แอมโบรส

วิกเตอร์ อาร์. แอมโบรส (เกิด 1 ธันวาคม 1953) เป็นนักชีววิทยาพัฒนาการชาวอเมริกัน ผู้รับรางวัลโนเบล ผู้ค้นพบไมโครอาร์เอ็นเอ (miRNA) เป็นครั้งแรก ปัจจุบันเขาเป็นศาสตราจารย์ประจำอยู่ที่วิทยาลัยแพทยศาสตร์มหาวิทยาลัยแมสซาชูเสตส์ จบการศึกษาจากสถาบันเทคโนโลยีแมสซาชูเสตส์ เขาได้รับรางวัลโนเบลสาขาสรีรวิทยาหรือการแพทย์ในปี 2024 จากผลงานการวิจัยเกี่ยวกับไมโครอาร์เอ็นเอ
ในปี 1993 แอมโบรสและคณะซึ่งรวมถึงโรซาลินด์ ลี และ รอนดา ไฟน์เบาม์ ตีพิมพ์รายงานในวารสาร "เซลล์" ประกาศการค้นพบโมเลกุลอาร์เอ็นเอควบคุมการเขียนรหัสที่ไม่ใช่โปรตีน แบบสายเดี่ยว (single-stranded non-protein-coding regulatory RNA) ในสิ่งมีชีวิต "C. elegans" ในงานวิจัยชิ้นก่อนหน้า เขาพบว่ายีนที่ชื่อว่า "lin-4" มีความสำคัญในการพัฒนาตัวอ่อนปกติของ "C. elegans" (เนมาโทดที่นิยมศึกษาเป็นสิ่งมีบีวิตต้นแบบ) ยีน "lin-4" มีหน้าที่ในการกดอย่างก้าวกระโดด (progressive repression) ของโปรตีน LIN-14 ระหว่างการเจริญเป็นตัวอ่อนของเนมาโทดนี้ โดยเนมาโทดที่มีความผิดปกติบกพร่องจากการกลายพันธุ์ของยีน "lin-4" จะปรากฏมีระดับของ LIN-14 สูงอยู่ตลอด และมีความผิดปกติในการเจริญเติบโต
แอมโยรสแบะคณะพบว่า "lin-4" ไม่ได้เอ็นโคด (encode) โปรตีนควบคุม (regulatory protein) แต่กลับสร้างโมเลกุลอาร์เอ็นเอขนาดเล็กบางส่วนที่ขนาด 22 และ 61 นิวคลีโอไทด์ (nucleotides) แอมโบรสเรียกว่าเป็น lin-4S (short) และ lin-4L (long) ตามลำดับ การวิเคราะห์ลำดับ (Sequence analysis) พบว่า lin-4S เป็นส่วนหนึ่งของ lin-4L โดย lin-4L มีการนำยายว่ายะสร้างโครงสร้างรูปสเต็มลูป (stem-loop structure) โดยที่ lin-4S มีแขน 5' ในบรรดาหลายแขนที่มี นอกขากนี้ แอมโบรสกับแกรี รูฟคูน (มหาวิทยาลัยฮาร์เวิร์ด) ค้นพบว่า lin-4S มีส่วนส่งเสริมบางส่วน (partially complementary) ต่อลำดับ (sequences) หลายลำดับในพื้นที่ 3' ที่ยังไม่ได้แปล (untranslated region) บนเอ็มอาร์เอ็นเอที่มีหน้าที่เอ็นโคดโปรตีน LIN-14
กากูโตะ คาจิวาระ

กากูโตะ คาจิวาระ (; โรมาจิ: "Kajiwara Gakuto" เกิด 28 พฤศจิกายน ค.ศ. 1994) เป็นนักพากย์และนักร้องชาวญี่ปุ่นจากจังหวัดโอซากะ อยู่ค่ายสมาคมผู้บริโภคนักแสดงโตเกียว
นิลส์โซเนีย (ตะพาบ)

นิลส์โซเนีย หรือ ตะพาบนกยูง  เป็นสกุลหนึ่งของตะพาบ (วงศ์ Trionychidae) ที่พบได้ในแม่น้ำ ลำธาร สระน้ำ และทะเลสาบในเอเชียใต้ และประเทศพม่า โดยสกุลนี้เป็นสกุลที่มีสมาชิกเพียงชนิดเดียว (Monotypic taxon) คือ ตะพาบนกยูงพม่า ("N. formosa") อย่างไรก็ตามสกุล "Aspideretes" มีความใกล้ชิดกับ "N. formosa" มากกว่าที่เชื่อกัน โดยมีความแตกต่างกันเพียงที่แผ่นประสาทคู่แรกระหว่างคู่กระดองหลังและโพรงเยื่อหุ้มปอด ซึ่งเชื่อมติดกันเป็นอันเดียวใน "N. formosa" และไม่เชื่อมติดกันในอีกชนิดหนึ่ง
จึงได้มีการเสนอให้รวมสองสกุลนี้ไว้ภายใต้ชื่อเดิมว่า "Nilssonia" ซึ่งเหมือนว่าญาติที่ใกล้ชิดที่สุดของตะพาบนกยูงพม่า คือ ตะพาบคงคา ("A./N. gangeticus") และตะพาบลีธ ("A./N. leithii") ทำให้การรวมสกุลนี้เข้าด้วยกันนั้นที่ได้ถูกรับรอง
ศัพทมูลวิทยา.
ชื่อสกุล "Nilssonia" ตั้งขึ้นเพื่อเป็นเกียรติแก่นักสัตววิทยาชาวสวีเดนชื่อสเวน นิลส์สัน (Sven Nilsson)
สายพันธุ์.
ในสกุลนี้มี 5 ชนิด ได้แก่
สมเด็จพระเจ้าบรมราชา (กรุงอโยธยา)

สมเด็จท้าวแสนปมบรมราชา เป็นพระมหากษัตริย์ครองกรุงอโยธยา รัชกาลที่ 9 ครองราชย์ระหว่าง พ.ศ. 1853–1887
พระราชประวัติ.
ใน "พระราชพงศาวดารเหนือ" กล่าวถึงพระราชประวัติของสมเด็จพระเจ้าบรมราชาว่าเสด็จพระราชสมภพแต่พระเจ้าธรรมไตรโลกแห่งกรุงศรีสัชนาลัยเป็นพระราชบิดาสมเด็จพระเจ้าธรรมราชา และเจ้าราชาธิราชเป็นพระเชษฐาร่วมสายพระโลหิต หลังทรงราชาภิเษกขึ้นเสวยราชสมบัติครองกรุงอโยธยาแล้ว ทรงได้รับเฉลิมพระปรมาภิไธยว่า สมเด็จพระเจ้าบรมราชา หรือ พระบาทสมเดจ์พระเจ้ารามาธิบดีศรีวิสุทธิสุริยวงษองคบุริโสดมบรมจักรพรรดิ ราชาธิราชตรีภูวะนาธิเบศบรมบพิตรพระพุทธิเจ้าอยู่หัว ปรากฏใน "พระอายการเบดเสรจ มหาศักราช ๑๒๖๓ ปีมะแม" (พ.ศ. 1886) เสวยรายสมบัติครองกรุงอโยธยาตั้งแต่ พ.ศ. 1853 – พ.ศ. 1887 เป็นเวลา 34 ปี
เหตุการณ์ในรัชสมัย.
เสวยราชสมบัติ.
ครั้นสมเด็จพระเจ้าธรรมราชา พระเชษฐาธิราชเสด็จสวรรคต เหล่าขุนนางเสนาอำมาตย์กรุงอโยธยาจึงอัญเชิญพระเจ้าบรมราชา พระราชอนุชากระทำพระราชพิธีราชาภิเษกขึ้นเสวยราชสมบัติเป็นพระเจ้าแผ่นดินครองกรุงอโยธยาราชธานี เฉลิมพระปรมาภิไธยว่า สมเด็จพระเจ้าบรมราชา โปรดให้นางสุนันทาเทวี พระราชธิดาของสมเด็จพระเจ้าสุวรรณราชาเป็นพระอัครมเหสี
ชาวต่างชาติเข้ามาค้าขาย.
ด้วยบุญญาธิการของสมเด็จพระเจ้าบรมราชาครั้นพระนางเจ้าสุนันทาเทวีทรงพระครรภ์ล่วงไป 10 เดือนจวนเวลาค่ำใกล้ประสูติ บรรดาชาวจีน จาม พราหมณ์ นักเทศน์ กุลา อังกฤษ ญี่ปุ่น และวิลันดา (ฮอลันดา) ต่างพากันแต่งเรือสำเภาเข้ามาค้าขายถึงกรุงอโยธยา และถวายเครื่องราชบรรณาการแก่สมเด็จพระเจ้าบรมราชา
มอบเวรราชสมบัติ.
ครั้นพระนางเจ้าสุนันทาเทวีประสูติพระราชกุมาร สมเด็จพระเจ้าบรมราชาจึงพระราชทานนามพระราชกุมารว่า วรเชษฐกุมาร เมื่อเจ้าวรเชษฐกุมารมีพระชนม์ครบ 16 พรรษา สมเด็จพระเจ้าบรมราชาทรงมีพระทัยใคร่ออกผนวช และมอบเวรราชสมบัติแก่พระราชบุตร จึงมีพระราชโองการตรัสสั่งแก่ขุนนางเสนาอำมาตย์ให้ส่งข่าวถึงพระประยูรญาติทั้งเมืองฝ่ายข้างเหนือ และเมืองข้างใต้
ทรงผนวช.
เมื่อวันพุธ ขึ้น 1 ค่ำเดือน 6 ปีฉลูศก สมเด็จพระเจ้าบรมราชาเสด็จออกจากกรุงอโยธยาพร้อมด้วยเจ้าวรเชษฐกุมาร พระราชกุมาร พระสนาม และเสนามนตรีแห่ล้อมขบวนเป็นบริวารไปยังวัดสมโณโกฏิ (หรือ วัดสมณโกฏฐาราม) มีพระสังฆราชาเป็นประธาน พระมหาเทพโมฬีเป็นผู้แสดงกรรมวาจา และพระมหาธรรมไตรโลก วัดสุทธาเป็นอนุสาวนะ มีพระสงฆ์ประชุม 100 รูป กระทำพระราชพิธีอุปสมบทสมเด็จพระเจ้าบรมราชา และยังมีพระสงฆ์อุปสมบทใหม่อีกกว่า 100 รูป
สมเด็จพระเจ้าบรมราชาทรงผนวช ณ วัดสมโณโกฏิ แล้วเสด็จไปประทับอยู่ ณ อารามวัดป่าหลวงนอกเมืองชลอนตราบเท่าสิ้นพระชนมายุของพระองค์ในพระอารามนั้น
สถาปนาพระพุทธไตรรัตนนายก (วัดพนัญเชิง).
มานิต วัลลิโภดม และคณะ สันนิษฐานว่า สมเด็จพระเจ้าบรมราชาซึ่งเป็นพระราชบิดาของสมเด็จพระรามาธิบดีที่ 1 (พระเจ้าอู่ทอง) ครองราชสมบัติกรุงพระนครอโยธยาระหว่าง พ.ศ. 1853 ถึง พ.ศ. 1887 เป็นกษัตริย์ผู้ทรงสถาปนาพระพุทธไตรรัตนนายก (วัดพนัญเชิง) ตามที่ปรากฏใน "พระราชพงศาวดารกรุงเก่า ฉบับหลวงประเสริฐอักษรนิติ์" ว่า:–
จุลศักราช ๖๘๖ ชวดศก (พ.ศ. ๑๘๖๗) แรกสถาปนาพระพุทธเจ้า เจ้าพแนงเชิง
พระอัครมเหสีและพระราชโอรสธิดา.
"พระราชพงศาวดารเหนือ" ระบุว่าสมเด็จพระเจ้าบรมราชาพระอัครมเหสี 1 พระองค์
<templatestyles src="Col-begin/styles.css"/>
ทัศนะ.
มีนักประวัติศาสตร์ประเมินว่า "พงศาวดารเหนือ" เป็นเอกสารมีความคลาดเคลื่อนมาก "พระบรมราชา" พระองค์นี้อาจหมายถึงสมเด็จพระบรมราชาธิราชที่ 2 (เจ้าสามพระยา) ก็ได้
คาโอริ ชิมิซุ

คาโอริ ชิมิซุ (; โรมาจิ: "Shimizu Kaori", เกิด 21 พฤษภาคม 1983) เป็นนักพากย์ และ นักแสดง ชาวญี่ปุ่น (อดีตนักแสดงเด็ก) เกิดที่โตเกียว เคยสังกัดค่าย THREETREE แต่ปัจจุบันไม่ได้สังกัดอยู่กับค่ายใด
เธอเริ่มงานในวงการบันเทิงในฐานะนักแสดงเด็ก เมื่ออายุ 6 ขวบ และเปิดตัวในฐานะนักพากย์ในปี 1998
โชตาโร โมริกูโบะ

โชตาโร โมริกูโบะ (; โรมาจิ: "Morikubo Shōtarō", เกิด 25 กุมภาพันธ์ 1974) เป็นนัก พากย์ นักแสดง นักร้อง ชาวญี่ปุ่น เกิดที่เมืองฮาจิโอจิ โตเกียว เป็นกรรมการผู้แทนบริษัท add9th
เขาเคยแต่งงานอยู่กับยู อาซากาวะ ซึ่งเป็นนักพากย์ด้วยกัน ในช่วงปี 2007–2009
แกรี รัฟกัน

แกรี บรูซ รัฟกัน (เกิด 26 มีนาคม 1952) เป็นนักชีววิทยาโมเลกุลชาวอเมริกัน ศาสตราจารย์ด้านพันธุศาสตร์ประจำโรงพยาบาลกลางแมสซาชูเสตส์และวิทยาลัยแพทยศาสตร์ฮาร์เวิร์ดในบอสตัน 
รัฟกันเป็นผู้ค้นพบกลไกที่ซึ่ง "lin-4" ไมโครอาร์เอ็นเอ (miRNA) ที่ค้นพบโดยบิกเตอร์ แอมโบรส (เป็น miRNA แรกที่ถูกค้นพบ) มีการแปล (translation) เอ็มอาร์เอ็นเอเป้าหมายผ่านการจับคู่เบสที่ไม่สมบูรณ์แบบ (imperfect base-pairing) และเป็นผู้ค้นพบ miRNA ตัวที่สอง ซึ่งคือ "let-7" การค้นพบ miRNA เหล่านี้เป็นประตูไปสู่การศึกษากระบวยการควบคุของมอาร์เอ็นเอที่ระดับเล็กกว่าที่เคยเข้าใจ นอกจากนี้เขายังเป็นผู้ค้นพบกลไกมากมายของการส่งสัญญาณคบ้ายอินซูลิน (insulin-like signaling) ในการควบคุมการชราและการเมตาบอลิสซึม
เขาได้รับเลือกเป็นสมาชิกของสมาคมปรัชญาอเมริกันในปี 2019 และในปี 2024 เขาได้รับรางวัลโนเบลสาชาการแพทย์หรือสรีรวิทยาจากผลงานการค้นพบ microRNA และบทชาทในการควบคุมยีนหลังกระบวนการทรานคริปต์
ข้อมูลการตีพิมพ์ของเขาในปี 2018 อยู่ที่มากกว่า 150 บทความ และได้รับรางวัลมากมายจากสาขาการแพทย์และจากส่วนร่วมในการศึกษาในสาขาการต้านการชรา และการค้นพบ microRNA เขาได้รับรางวัลลาสเกอร์อะวอร์ดสาขาวิจัยทางการแพทย์พื้นฐาน รางวัลมูลนิธิแกร์ดเนอร์ และเหรียญรางวัลเบนจามิน แฟรงกลิน สำหรับชีววิทยาศาสตร์ รัฟกันได้รับเลือกตั้งเป็นสมาชิกวิทยาลัยวิทยาศาสตร์แห่งชาติในปี 2008
รายชื่อคณะอนุกรรมการขับเคลื่อนอุตสาหกรรมซอฟต์พาวเวอร์ของประเทศไทย

บทความนี้รวบรวมรายชื่อคณะอนุกรรมการขับเคลื่อนอุตสาหกรรมซอฟต์พาวเวอร์ของประเทศไทยทั้งหมด ภายใต้คณะกรรมการยุทธศาสตร์ซอฟต์พาวเวอร์แห่งชาติและคณะกรรมการพัฒนาซอฟต์พาวเวอร์แห่งชาติ โดยมี 2 ชุด ดังนี้
อนุสรณ์สถานผู้เสียชีวิตจากเทศกาลโนวา

อนุสรณ์สถานในคิบบุตซ์เรอิม อิสราเอล
อนุสรณ์สถานผู้เสียชีวิตจากเทศกาลโนวา (ฮีบรู:) เป็นอนุสรณ์สถานที่สร้างขึ้นเพื่อรำลึกถึงเหยื่อของการสังหารหมู่ที่เทศกาลโนวา อนุสรณ์สถานนี้ตั้งอยู่ในลานจอดรถเรอิมใกล้กับคิบบุตซ์เรอิม ซึ่งเป็นสถานที่จัดเทศกาลในวันที่ 6–7 ตุลาคม พ.ศ. 2566
ภูมิหลัง.
ในเวลากลางคืนระหว่างวันที่ 6 ถึง 7 ตุลาคม พ.ศ. 2566 เทศกาลดนตรีโนวาถูกจัดขึ้นที่ลานจอดรถเรอิมใกล้กับคิบบุตซ์เรอิมใกล้กับเขตฉนวนกาซา
ในเช้าวันที่ 7 ตุลาคม พ.ศ. 2566 เวลา 6:29 น. การโจมตีด้วยจรวดจากฉนวนกาซาไปยังชุมชนโดยรอบได้เริ่มต้นขึ้น ภายใต้ระยะโจมตีของจรวด ฮะมาสได้เปิดฉากจู่โจมอิสราเอลแบบฉับพลัน โดยกองกำลังนุคบะฮ์  ได้ก่อเหตุสังหารหมู่ที่เทศกาลดังกล่าว
อนุสรณ์สถาน.
ภาพถ่ายของเหยื่อจากงานเทศกาลจัดแสดงอยู่ที่อนุสรณ์สถานในที่จอดรถของหมู่บ้านเรอิม ณ สถานที่เกิดเหตุสังหารหมู่ อนุสรณ์สถานแห่งนี้ได้รับการจัดตั้งขึ้นเพื่อรำลึกถึงเหยื่อ โดยในวันเทศกาลตู บิชวัท  ศักราชฮีบรู 5784 (พ.ศ. 2566) ครอบครัวของเหยื่อได้ปลูกต้นไม้เพื่อรำลึกถึงคนที่พวกเขารัก และกองทุนแห่งชาติยิว  ได้ตั้งเสาที่แสดงภาพถ่ายของผู้ที่ถูกสังหารและลักพาตัว พร้อมด้วยธงชาติอิสราเอลที่ฐานของเสาเหล่านี้ ศิลปินจากทั่วประเทศได้วางประติมากรรม ดอกอะเนโมนี (anemone) สีแดง ซึ่งเป็นสัญลักษณ์ของดอกไม้ที่บานในช่วงฤดูหนาวในป่าเรอิมบริเวณใกล้เคียง และทำหน้าที่เป็นสัญลักษณ์แทนชีวิตของเยาวชนที่สูญเสียไป
นอกจากนี้ สมาชิกหน่วยช่วยเหลือฉุกเฉินพลเรือนยังได้นำป้ายที่มีข้อความว่า "Bring Them Home Now" พร้อมกับผ้าที่ประกอบด้วยภาพวาดผีเสื้อสีสันสดใส 40 ตัว ซึ่งแสดงถึงจำนวนคนที่ถูกจับตัวไปจากงานเทศกาลมาประดับไว้
นับตั้งแต่เกิดการสังหารหมู่ มีผู้คนนับพันเดินทางมาที่สถานที่นี้เพื่อวางพวงหรีด คณะกลุ่มโรงเรียน เจ้าหน้าที่รักษาความปลอดภัย คณะผู้แทนจากต่างประเทศ และอื่น&hairsp;ๆ ได้เดินทางมาเยี่ยมชมอนุสรณ์สถานแห่งนี้สม่ำเสมอ
สมบัติมาร์คอฟ

สมบัติมาร์คอฟ (Markov property) เป็นสมบัติแบบหนึ่งของกระบวนการเฟ้นสุ่มในทฤษฎีความน่าจะเป็น สมบัตินี้มีแสดงถึงว่า การแจกแจงความน่าจะเป็นมีเงื่อนไขของสถานะในอนาคตของกระบวนการนั้นขึ้นอยู่กับสถานะปัจจุบันเท่านั้น ไม่ได้ขึ้นอยู่กับสถานะในอดีตใด ๆ นั่นคือ เมื่อพิจารณาจากสถานะที่ผ่านมา สถานะปัจจุบัน (เส้นทางของกระบวนการ) มีความเป็นอิสระมีเงื่อนไข
ชื่อสมบัตินี้ตั้งชื่อตามนักคณิตศาสตร์ชาวรัสเซีย อันเดรย์ มาร์คอฟ
กระบวนการเฟ้นสุ่มที่มีสมบัติมาร์คอฟเรียกว่า กระบวนการมาร์คอฟ และในกรณีที่ตัวแปรสถานะมีค่าไม่ต่อเนื่องจะเรียกว่าเป็น ลูกโซ่มาร์คอฟ
คำว่า "สมมุติฐานมาร์คอฟ" ใช้เพื่ออธิบายแบบจำลองซึ่งสมมุติว่ามีสมบัติมาร์คอฟ เช่น แบบจำลองมาร์คอฟซ่อนเร้น
ภาพรวม.
ในทางคณิตศาสตร์ ถ้ากระบวนการเฟ้นสุ่ม "X" ("t") ซึ่ง "t" > 0 มีสมบัติมาร์คอฟ จะได้ว่า
 <math display="block">\mathrm{Pr}\big[X(t+h) = y \,|\, X(s) = x(s), \forall s \leq t\big] = \mathrm{Pr}\big[X(t+h) = y \,|\, X(t) = x(t)\big], \quad \forall h > 0</math>
สำหรับกระบวนการมาร์คอฟที่เป็นแบบเวลาเอกพันธุ์จะได้ว่า
 <math display="block">\mathrm{Pr}\big[X(t+h) = y \,|\, X(t) = x\big] = \mathrm{Pr}\big[X(h) = y \,|\, X(0) = x\big], \quad \forall t, h > 0</math>
หากไม่เป็นเช่นนั้น ก็อาจกล่าวได้ว่าเป็นแบบเวลาไม่เอกพันธุ์ กระบวนการมาร์คอฟแบบเวลาเอกพันธุ์โดยทั่วไปจะง่ายกว่ากระบวนการแบบไม่เอกพันธุ์ และถือเป็นประเภทที่สำคัญที่สุดของกระบวนการมาร์คอฟ
ในความเป็นจริง สิ่งที่ไม่ใช่กระบวนการมาร์คอฟก็อาจถูกแสดงออกเป็นกระบวนการมาร์คอฟได้โดยการขยายต่อแนวคิดของ "สถานะปัจจุบัน" และ "อนาคต" ตัวอย่างเช่น สมมติว่า "X" เป็นกระบวนการที่ไม่ใช่แบบมาร์คอฟ ในที่นี้ ให้ช่วงเวลาระหว่างสถานะใน "X" เป็นแต่ละสถานะของกระบวนการ "Y" ซึ่งสามารถแสดงเป็นตัวเลขได้ดังนี้
 <math display="block">Y(t) = \big\{ X(s): s \in [a(t), b(t)] \, \big\}</math>
ถ้า "Y" มีสมบัติมาร์คอฟ ก็ถือว่านี่เป็นการอธิบายในรูปมาร์คอฟของ "X" ในกรณีนี้ "X" เรียกว่ากระบวนการมาร์คอฟอันดับสอง (second-order Markov process) และ กระบวนการมาร์คอฟอันดับสูงก็ถูกกำหนดในทำนองเดียวกัน
ตัวอย่างของการทำให้กระบวนการที่ไม่ใช่มาร์คอฟแสดงเป็นแบบมาร์คอฟ เช่น เส้นค่าเฉลี่ยเคลื่อนที่ ซึ่ง แสดงค่าเฉลี่ยเคลื่อนที่ในรูปของอนุกรมเวลา
กระบวนการมาร์คอฟที่รู้จักกันดีที่สุดคือ ลูกโซ่มาร์คอฟ แต่ก็ยังมีกระบวนการอื่น ๆ มากมาย นอกจากนี้แล้ว การเคลื่อนที่แบบบราวน์ ก็มีสมบัติมาร์คอฟด้วย
อำเภอชวงไป๋

อำเภอชวงไป๋ (จีนตัวย่อ: 双柏县; จีนตัวเต็ม: 雙柏縣; พินอิน: "Shuāngbǎi Xiàn"; อังกฤษ: Shuangbai County) อยู่ภายใต้การปกครองของเขตปกครองตนเองชนชาติอี๋ ฉู่สฺยง ในพื้นที่ตอนกลางของมณฑลยูนนาน ประเทศจีน เป็นเขตการปกครองระดับเทศมณฑลที่อยู่ใต้สุดของฉู่สฺยง<templatestyles src="Reflist/styles.css" />
ยุทธภัณฑ์ของพระเจ้า

วลี "ยุทธภัณฑ์ของพระเจ้า" (กรีก: ,) มาจากเอเฟซัส 6:11: "จงสวมยุทธภัณฑ์ทั้งชุดของพระเจ้าเพื่อจะสามารถต่อสู้กับอุบายของมารได้" (พระคริสตธรรมคัมภีร์ ฉบับมาตรฐาน) ในฐานะการอ้างอิงในคัมภีร์ไบเบิล อุปลักษณ์อาจหมายถึงชุดเกราะในเชิงกายภาพที่พระเจ้าทรงสวมในยุทธการเชิงอุปลักษณ์ หรืออาจหมายถึงความชอบธรรมอย่างรอบคอบโดยทั่วไปซึ่งประทานโดยพระคุณของพระเจ้า (โรม 13:12, พระคริสตธรรมคัมภีร์ ฉบับมาตรฐาน): "กลางคืนล่วงไปมากแล้ว และรุ่งเช้าก็ใกล้เข้ามา ให้เราเลิกบรรดากิจการแห่งความมืด และสวมเครื่องอาวุธแห่งความสว่าง"
ชิ้นส่วนของยุทธภัณฑ์.
ความในเอเฟซัสบทที่ 6 กล่าวถึงชิ้นส่วนของยุทธภัณฑ์ 6 ชิ้นดังต่อไปนี้: 
ในจดหมายของนักบุญเปาโลถึงชาวเอเฟซัสบรรยายถึงชิ้นส่วนยุทธภัณฑ์เหล่านี้ว่าประกอบด้วยคาดเอวแห่งความจริง, เกราะป้องกันอกแห่งความชอบธรรม, รองเท้าแห่งความพรั่งพร้อมในการประกาศข่าวประเสริฐแห่งสันติสุข, โล่แห่งความเชื่อ, หมวกเหล็กแห่งความรอด และพระแสงแห่งพระวิญญาณ/พระวจนะของพระเจ้า
หมวกเหล็กแห่งความรอด (พระมาลาแห่งความรอด) และเกราะป้องกันอกแห่งความชอบธรรม (ทับทรวงแห่งความชอบธรรม) ยังปรากฏในอิสยาห์ 59:17
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดแม่ฮ่องสอน กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
ตัวคูณลากร็องฌ์

ในการหาค่าเหมาะสมทางคณิตศาสตร์ วิธีการคูณลากร็องฌ์เป็นกลยุทธ์ในการหาค่าสูงสุดและต่ำสุดในพื้นที่ของ ฟังก์ชัน ที่อยู่ภายใต้ข้อจำกัดของสมการ (กล่าวคือ อยู่ภายใต้เงื่อนไขที่ สมการ หนึ่งสมการขึ้นไปจะต้องเป็นไปตามค่าที่เลือกของ ตัวแปร อย่างแน่นอน) ตั้งชื่อตามนักคณิตศาสตร์ โจแช็ฟ-หลุยส์ ลากร็องฌ์
บทจดหมาย

บทจดหมาย (จาก grc " " 'จดหมาย') เป็นงานเขียนที่ส่งถึงบุคคลหนึ่งหรือกลุ่มบุคคลหนึ่ง มักเป็นจดหมายที่มีเนื้อหาสั่งสอนด้วยสำนวนภาษาเป็นทางการและสละสลวย งานเขียนประเภทบทจดหมายพบได้ทั่วไปในอียิปต์โบราณในฐานะส่วนหนึ่งของหลักสูตรการเขียนของโรงเรียนอาลักษณ์ จดหมายในพันธสัญญาใหม่จากอัครทูตถึงบรรดาคริสต์ศาสนิกชนมักถูกเรียกว่าเป็นบทจดหมาย จดหมายที่ถือกันว่าเขียนโดยเปาโลรู้จักในคำเรียกว่าบทจดหมายของเปาโล (Pauline epistles) ส่วนจดหมายฉบับอื่น ๆ เรียกว่าเป็นบทจดหมายคาทอลิก (catholic epistles) หรือบทจดหมายทั่วไป (general epistles)
บทจดหมายอียิปต์โบราณ.
ชาวอียิปต์โบราณเขียนบทจดหมายโดยส่วนใหญ่มักเขียนเพื่อเหตุผลทางศึกษาศาสตร์ นักอียิปต์วิทยา Edward Wente (ค.ศ. 1990) คาดว่าฟาโรห์เจดคาเรแห่งราชวงศ์ที่ห้าแห่งอียิปต์ซึ่งทรงเขียนจดหมายหลายฉบับถึงวิเซียร์ (เสนาบดี) ของพระองค์ ถือเป็นผู้ทรงบุกเบิกงานเขียนประเภทบทจดหมาย การเขียนบทจดหมายได้รับการยืนยันการมีอยู่อย่างชัดเจนในราชวงศ์ที่หกของราชอาณาจักรเก่าแห่งอียิปต์ และปรากฏชัดในคู่มือการศึกษา "The Book of Kemit" ที่เขียนเขียนในช่วงราชวงศ์ที่สิบเอ็ด มีสูตรมาตรฐานของการเขีนบทจดหมายในสมัยราชอาณาจักรกลางแห่งอียิปต์ สูตรบทจดหมายที่ใช้ในยุครามเสสมีรากฐานจากจดหมายที่เขียนขึ้นในสมัยอามาร์นาแห่งราชวงศ์ที่สิบแปด Wente ระบุถึง "จดหมายเสียดสี" (Satirical Letter) ที่พบบน Papyrus Anastasi I ของราชวงศ์ที่สิบเก้าว่าเป็นบทจดหมายที่เด็กนักเรียนชาวอียิปต์นิยมคัดลอกบนเศษภาชนะกระเบื้อง (นักโบราณคดีค้นพบตัวอย่างมากกว่าแปดสิบชิ้น) เพื่อฝึกการเขียน บทเขียนยังมีการเขียนถึงคนตาย และในยุครามเสสมีการเขียนถึงเทพเจ้าด้วย การเขียนบทจดหมายถึงเทพเจ้านี้ได้รับความนิยมแพร่หลายมากขึ้นในยุคที่เปอร์เซียและกรีกปกครอง
ผมเป็นเจ้าของโรงพยาบาลจิตเวชพิศวง

ผมเป็นเจ้าของโรงพยาบาลจิตเวชพิศวง หรือ หน่วยเทพล่าอสูร เป็นนิยายเว็บฟานเฉียแนวแฟนตาซีที่เขียนโดย ซานจิ่วอินอวี้ ต่อมาได้มีการประกาศดัดแปลงเป็นซีรีส์อนิเมชั่นตอนยาวโดย Tomato Animation ออกฉายครั้งแรก 31 กรกฎาคม 2567 และอัปเดตทุกวันพุธ เวลา 10.00 น. (เวลามาตรฐานจีน) ซึ่งTomato Animationเป็นผู้ถือลิขสิทธิ์ฉายแต่เพียงผู้เดียว 
เรื่องย่อ.
หลินชีเยี่ยในวัยเยาว์เป็นเพียงผู้ที่ชื่นชอบดาราศาสตร์ ในวันนั้นเขาแค่นอนดูดาวบนหลังคาบ้านเก่า ๆ แล้วพบกับเรื่องน่าพิศวง ที่เปี่ยมด้วยพลังอันศักดิ์สิทธิ์ โลกทั้งใบของเขาพลันมืดมัว
สิบปีต่อมา หลินชีเยี่ยในวัยสิบเจ็ดปีมัดผ้าพันตาแน่น ถึงแม้เขาจะปิดตาไว้ ทว่าเขากลับ เห็น ทุกอย่างรอบตัว นั่นอาจเป็นเพราะพลังอำนาจประหลาดที่มาจากห้วงฝัน ท่ามกลางหมอกควันอันขมุกขมัวในภวังค์ ปรากฏอาคารที่คล้ายกับโรงพยาบาลจิตเวชที่เขาเคยอาศัยอยู่ แต่ที่นี่นั้นมีสิ่งที่พิเศษซ่อนเอาไว้
สื่อตีพิมพ์.
อนิเมชั่น.
นิยายเว็บเรื่องนี้ได้รับความนิยมสูงสุดแห่งปีบน Weibo ในปี 2565 ในช่วงที่มีการตีพิมพ์ โดยติดอันดับหนึ่งในรายการเรื่องรออ่าน Tomato เป็นเวลา 2 ปีติดต่อกัน โดยจำนวนผู้อ่านยังคงอยู่ที่ 2.5 เสมอ ล้าน+ ด้วยความคิดเห็น 1.339 ล้านความคิดเห็นและคะแนนสูงสุด 9.8 กลายเป็น Tomato Novels นวนิยายเรื่องนี้ในปี 2566 ได้เขียนเสร็จแล้ว และแอนิเมชัน Tomato Animation ได้สร้างขึ้นด้วยตนเองในปี 2567 ออกอากาศและเปิดตัวทันที
ฝ่าหลุนกง

ฝ่าหลุนกง  หรือ ฝ่าหลุนต้าฝ่า  เป็นขบวนการทางศาสนาใหม่ขบวนการหนึ่ง ก่อตั้งโดย หลี่ หงจื้อ ในประเทศจีนเมื่อช่วงต้นคริสต์ทศวรรษ 1990 มีชื่อเสียงในเรื่องการต่อต้านพรรคคอมมิวนิสต์จีน ต่อต้านรักร่วมเพศและคตินิยมสิทธิสตรี รวมไปถึงปฏิเสธการแพทย์แผนปัจจุบัน โดยมีมุมมองต่าง ๆ ซึ่งถือว่าเป็นอนุรักษนิยมแบบสุดโต่ง
นอกจากนั้น ฝ่าหลุนกงยังดำเนินธุรกิจสื่อภายใต้บริษัท Epoch Media Group ซึ่งมีบริษัทในเครือได้แก่ New Tang Dynasty Television ธุรกิจเกี่ยวกับโทรทัศน์ และ The Epoch Times ธุรกิจเกี่ยวกับหนังสือพิมพ์ซึ่งถูกมองว่ามีอุดมการณ์ขวาจัดในทางการเมือง
ฝ่าหลุนกงถือกำเนิดมาจากขบวนการชี่กงเมื่อปี ค.ศ. 1992 ในประเทศจีน โดยผสมผสานการเข้าสมาธิ และหลักปฏิบัติคำสอนต่าง ๆ เข้าด้วยกัน โดยมีรากฐานมาจากศาสนาพุทธและลัทธิเต๋า โดยถึงแม้ว่าฝ่าหลุนกงจะได้รับการสนับสนุนจากหน่วยงานภาครัฐบางหน่วยงาน แต่การเติบโตอย่างรวดเร็วและความเป็นอิสระจากการควบคุมของรัฐทำให้เจ้าหน้าที่ระดับสูงหลายคนมองฝ่าหลุนกงว่าเป็นภัยคุกคาม และส่งผลให้มีการคุกคามเป็นระยะ ๆ ในช่วงปลายคริสต์ทศวรรษ 1990 ต่อมาเมื่อ 25 เมษายน ค.ศ. 1999 ผู้นับถือฝ่าหลุนกงกว่า 10,000 คนได้รวมกลุ่มประท้วงหน้าศูนย์ราชการในปักกิ่ง เพื่อเรียกร้องให้ทางการรับรองสิทธิในการประกอบพิธิกรรมของตนโดยปราศจากการแทรกแซง แต่เมื่อเดือนกรกฎาคม ค.ศ. 1999 รัฐบาลจีนได้ออกคำสั่งห้ามฝ่าหลุนกง โดยถือว่าเป็นองค์กรที่ผิดกฎหมาย ส่งผลให้มีการจับกุมเกิดขึ้นจำนวนมาก รวมไปถึงการกระทำทารุณต่อผู้ที่นับถือฝ่าหลุนกงอย่างกว้างขวาง
ช้าง เอฟเอคัพ 2567–68

การแข่งขัน ไทยเอฟเอคัพ 2567–68 (หรือ ช้าง เอฟเอคัพ 2567–68 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 31 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีกอีลิท รอบคัดเลือกเพลย์ออฟ รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2567–68
รอบการแข่งขัน.
รอบแรก.
การจับสลากแบ่งสายมีขึ้นในวันที่ 22 สิงหาคม 2567 โดยมีทั้งหมด 24 สโมสรที่เข้าร่วมการแข่งขันในรอบแรก ประกอบด้วยทีมจากไทยแลนด์ อเมเจอร์ลีก 1 สโมสร, ไทยแลนด์ เซมิโปรลีก 1 สโมสร, ไทยลีก 3 จำนวน 12 สโมสร และไทยลีก 2 จำนวน 10 สโมสร โดยแบ่งเป็นการแข่งขันทั้งหมด 12 คู่ และอีก 36 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ การแข่งขันจะมีขึ้นในวันที่ 11 กันยายน 2567
รอบ 64 ทีมสุดท้าย.
สโมสรที่ผ่านเข้ารอบจากรอบแรก 12 สโมสร รวมกับสโมสรที่ชนะผ่านอีก 36 สโมสร และสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากประกบคู่มีขึ้นเมื่อวันที่ 17 ตุลาคม 2567 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 20 พฤศจิกายน 2567
รอบ 32 ทีมสุดท้าย.
สโมสรที่ผ่านเข้ารอบจากรอบ 64 ทีมสุดท้าย 32 สโมสร (ประกอบด้วยทีมจากไทยแลนด์ เซมิโปรลีก 1 สโมสร, ไทยลีก 3 จำนวน 11 สโมสร, ไทยลีก 2 จำนวน 8 สโมสร และไทยลีก 12 สโมสร) เข้าแข่งขันในรอบ 32 ทีมสุดท้าย โดยการจับสลากประกบคู่มีขึ้นเมื่อวันที่ 22 พฤศจิกายน 2567 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 29 มกราคม 2568
รอบ 16 ทีมสุดท้าย.
สโมสรที่ผ่านเข้ารอบจากรอบ 32 ทีมสุดท้าย 16 สโมสร (ประกอบด้วยทีมจากไทยลีก 3 จำนวน 4 สโมสร, ไทยลีก 2 จำนวน 4 สโมสร และไทยลีก 8 สโมสร) เข้าแข่งขันในรอบ 16 ทีมสุดท้าย โดยการจับสลากประกบคู่มีขึ้นเมื่อวันที่ 4 กุมภาพันธ์ 2568 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 9 เมษายน 2568
รอบก่อนรองชนะเลิศ.
สโมสรที่ผ่านเข้ารอบจากรอบ 16 ทีมสุดท้าย 8 สโมสร (ประกอบด้วยทีมจากไทยลีก 2 จำนวน 2 สโมสร และไทยลีก 6 สโมสร) เข้าแข่งขันในรอบก่อนรองชนะเลิศโดยการจับสลากประกบคู่มีขึ้นเมื่อวันที่ 11 เมษายน 2568 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 23 เมษายน และ 3 พฤษภาคม 2568
รอบรองชนะเลิศ.
สโมสรที่ผ่านเข้ารอบจากรอบก่อนรองชนะเลิศ 4 สโมสร (ประกอบด้วยทีมจากไทยลีก 4 สโมสร) เข้าแข่งขันในรอบรองชนะเลิศโดยการจับสลากประกบคู่มีขึ้นเมื่อวันที่ 25 เมษายน 2568 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 10 พฤษภาคม 2568
รอบชิงชนะเลิศ.
การแข่งขันในรอบชิงชนะเลิศจะมีขึ้นในวันที่ 24 พฤษภาคม 2568
 "ณ วันที่ 24 พฤษภาคม 2568"
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดแม่ฮ่องสอน มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
หวาง ซีโหว

หวาง ซีโหว (ค.ศ. 1713–1777) ชื่อรอง หานปั๋ว  เป็นนักวิชาการชาวจีนจากอำเภอซินชาง (ปัจจุบันคืออำเภออี๋เฟิง มณฑลเจียงซี) ผู้มีชีวิตในยุคราชวงศ์ชิง หวาง ซีโหวถูกประหารชีวิตตตามนโยบายการไต่สวนวรรณกรรมของราชสำนักชิงในรัชสมัยของจักรพรรดิเฉียนหลง
ประวัติ.
หวาง ซีโหวเกิดในปี ค.ศ. 1713 เมื่ออายุ 5 ปี เริ่มศึกษากับหวาง จิ่ง-ยฺหวิน  พี่ชาย และกลายเป็นผู้เชี่ยวชาญเรื่องนัยวิเคราะห์ของตำราจีนโบราณขณะอายุ 8 ปี หวาง ซีโหวขังตัวเองไว้ในห้อง ศึกษาตำราทั้งวันทั้งคืน และรีบอาหารที่ปรุงในบ้านผ่านทางรอยแตกขนาดเล็ก
หวาง ซีโหวได้เป็นข้าราชการ-นักวิชาการขณะอายุ 38 ปี หวาง ซีโหวเขียนหนังสือชื่อจื้อกว้าน  ซึ่งวิพากย์วิจารณ์พจนานุกรมคังซีและพิมพ์พระนามของจักรพรรดิคังซีโดยโดยไม่ละเว้นขีดใด ๆ ในตัวอักษรตามที่กำหนดไว้โดยข้อห้ามเรื่องการระบุชื่อของจีน เมื่อจักรพรรดิเฉียนหลงทรงทราบเรื่องนี้ในปี ค.ศ. 1777 หวาง ซีโหวจึงถูกจำคุกในกรุงปักกิ่งและถูกตัดสินโทษประหารชีวิตเก้าชั่วโคตรซึ่งเป็นโทษประหารชีวิตที่ร้ายแรงที่สุดในประวัติศาสตร์จีนสมัยราชวงศ์ อย่างไรก็ตามดังเช่นกรณีปกติในการไต่สวนวรรณกรรม จักพรรดิทรงลดโทษโดยพระราชทานอภัยโทษแก่ญาติและหลานชายของหวาง ซีโหวทั้งหมด เหลือเพียงโทษประหารชีวิตตามการพิจารณาความที่การพิจารณาคดีฤดูใบไม้ร่วง (ชิวเฉิ่น 秋審) ซึ่งในระหว่างนั้นคดีจะถูกพิจารณาทบทวนและโดยทั่วไปจะละเว้นโทษประหารชีวิต คำตัดสินโทษของหวาง ซีโหวได้รับการลดจากการประหารชีวิตด้วยการเชือดเนื้อเป็นพันครั้งจนตายมาเป็นโทษประหารชีวิตด้วยการตัดศีรษะ
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
ค่าว

ค่าว หรือ คร่าว คือ กลอนหรือกวีนิพนธ์แบบหนึ่งของภาคเหนือในประเทศไทย มักใช้แต่งรําพันความรักหรือแต่งเป็นเรื่อง ค่าวแบ่งออกเป็น ค่าวธรรม ค่าวซอ ค่าวใช้ ค่าวร่ำ หรือ ค่าวฮ่ำ ค่าวก้อม คร่าวปล่อย และ คร่าวว้อง
เรื่องที่ปรากฏในเทศนาธรรม เรียกว่า "ค่าวธรรม" ถ้านําไปอ่านเป็นทํานองเสนาะเรียกว่า "ค่าวซอ" ถ้าแต่งเป็นจดหมายรักเรียกว่า "ค่าวใช้" และถ้าหากเป็นการขับลํา นําตอนไปแอ่วสาวเรียกว่า "จ๊อย" แม้ชาวบ้านที่พูดคล้องจองกันเรียกว่า "อู้เป็นค่าวเป็นเครือ" ค่าวร่ำเป็นร้อยกรองที่แต่งเพื่อร่ำพรรณนาเรื่องราวต่าง ๆ โดยเฉพาะ ค่าวก้อมเป็นร้อยกรองที่แต่งขึ้นเป็นบทสั้น ๆ มักเป็นโวหารที่กินใจ ค่าวปล่อยเป็นร้อยกรองที่เขียนแล้วให้คนอ่าน โดยไม่บอกที่มาหรือชื่อผู้แต่งทำนองบัตรสนเท่ห์ ค่าวว้อง ได้แก่ร้อยกรองขนาดสั้นโดยคำสุดท้ายของบทจะส่งสัมผัสกับท่อนต้นของบทคร่าวนั้น ๆ
ฉันทลักษณ์.
ค่าวมีฉันทลักษณ์ที่ระบุจํานวนคําในวรรค และสัมผัสระหว่างวรรค สรุปเป็นคํากล่าวสั้น ๆ "สามตัวเหลียว เจ็ดตัวเตียว บาทหลัง บาทหน้า"
สํานวนค่าว มี 3 ส่วน คือ บทขึ้นต้น, บทดำเนินเรื่องและบทสุดท้าย
ฉันทลักษณ์ คือ
ตัวอย่างผังค่าว
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดแม่ฮ่องสอน พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด
โชตินรินทร์ เกิดสม

โชตินรินทร์ เกิดสม #เปลี่ยนทาง เป็นข้าราชการพลเรือนชาวไทย เป็นผู้ว่าราชการจังหวัดสงขลา อดีตรองปลัดกระทรวงมหาดไทย อดีตผู้ว่าราชการจังหวัดชุมพร และอดีตรักษาราชการแทนผู้ว่าราชการจังหวัดเชียงราย
ประวัติ.
โชตินรินทร์ เกิดเมื่อวันที่ 21 กุมภาพันธ์ พ.ศ. 2511 ที่ตำบลขนาบนาก อำเภอปากพนัง จังหวัดนครศรีธรรมราช ด้านครอบครัวสมรสกับปวีณ์ริศา เกิดสม มีบุตรธิดา 2 คน 
ประวัติการศึกษา
การทำงาน.
โชตินรินทร์ เริ่มต้นรับราชการในตำแหน่งนักวิเคราะห์นโยบายและแผน กองโครงการเศรษฐกิจ สำนักงานคณะกรรมการพัฒนาการเศรษฐกิจและสังคมแห่งชาติ ก่อนจะโอนย้ายมารับราชการที่กระทรวงมหาดไทย ในตำแหน่งหัวหน้าสำนักงานป้องกันและบรรเทาสาธารณภัยจังหวัดภูเก็ต 
จากนั้นจึงได้เลื่อนตำแหน่งสูงขึ้นตามลำดับเช่น รองผู้ว่าราชการจังหวัดประจวบคีรีขันธ์, รองผู้ว่าราชการจังหวัดพังงา, รองผู้ว่าราชการจังหวัดระนอง กระทั่งวันที่ 15 ธันวาคม 2564 จึงได้ขยับขึ้นมาดำรงตำแหน่งผู้ว่าราชการจังหวัดชุมพร ต่อมาในวันที่ 1 ตุลาคม 2565 ได้ขยับมาดำรงตำแหน่งรองปลัดกระทรวงมหาดไทย
ในวันที่ 1 ตุลาคม 2567 โชตินรินทร์ได้รับคำสั่งจากอรรษิษฐ์ สัมพันธรัตน์ ปลัดกระทรวงมหาดไทย ให้ไปรักษาราชการแทนผู้ว่าราชการจังหวัดเชียงราย ต่อมาในวันที่ 8 ตุลาคม 2567 ที่ประชุมคณะรัฐมนตรีมีมติเห็นชอบให้โชตินรินทร์พ้นจากตำแหน่งรองปลัดกระทรวงมหาดไทยและให้ดำรงตำแหน่งผู้ว่าราชการจังหวัดสงขลา แต่ก็ได้รับกระแสต่อต้านจากคนในพื้นที่ที่ติดแผ่นผ้าประท้วง
วิธีมอนเตการ์โล

วิธีมอนเตการ์โล (Monte Carlo method, MC) เป็นชื่อเรียกวิธีการที่ใช้เลขสุ่มในการทำการจำลองหรือการวิเคราะห์เชิงตัวเลข เดิมทีมีที่มาจากการที่สตานิสวัฟ มาร์ชิน อูลัมคิดวิธีเพื่อที่จะค้นหารูปแบบของการเคลื่อนวนของนิวตรอนภายในสสาร และได้รับการตั้งชื่อนี้โดยจอห์น ฟอน นอยมันน์ โดยที่มาของชื่อมาจากชื่อเขตมอนเตการ์โลของโมนาโกซึ่งมีชื่อเสียงเรื่องกาสิโน
ทฤษฎีการคำนวณ.
ในสาขาทฤษฎีการคำนวณ วิธีมอนเตการ์โลได้รับการนิยามว่าหมายถึงขั้นตอนวิธีแบบสุ่ม ภายใต้ขอบเขตบนของความน่าจะเป็นที่จะให้คำตอบที่ไม่ถูกต้อง ตัวอย่างเช่น การทดสอบจำนวนเฉพาะแบบมิลเลอร์–ราบิน ขั้นตอนวิธีนี้จะตอบว่าใช่อย่างแน่นอนหากจำนวนที่ให้เป็นจำนวนเฉพาะ แต่ถ้าเป็นจำนวนประกอบก็อาจตอบว่าใช่ ทั้ง ๆ ที่ควรจะตอบว่าไม่ใช่ แม้ว่าจะมีความน่าจะเป็นน้อยมากก็ตาม โดยทั่วไป วิธีมอนเตการ์โลจะทำโดยเลือกแบบสุ่มโดยอิสระแล้ววนซ้ำไปเรื่อย ๆ และความน่าจะเป็นที่จะได้คำตอบที่ไม่ถูกต้องสามารถลดลงได้ด้วยการทุ่มเทเวลามากขึ้น ในบรรดาวิธีมอนเตการ์โล วิธีที่ขอบเขตบนของปริมาณการคำนวณเวลาสูงสุดสำหรับข้อมูลใด ๆ ที่ป้อนเข้าถูกกำหนดโดยพหุนามของขนาดค่าป้อนเข้า เรียกว่าเป็นวิธีมอนเตการ์โลที่มีประสิทธิภาพ
ขั้นตอนวิธีการเลือกแบบสุ่มซึ่งตามทฤษฎีไม่จำเป็นต้องสิ้นสุด แต่จะถูกต้องเสมอหากได้รับคำตอบ เรียกว่า วิธีลาสเวกัส
ทฤษฎีความซับซ้อนในการคำนวณ กำหนด ประเภทความซับซ้อนของปัญหาต่าง ๆ ที่สามารถจำลองได้ด้วยเครื่องทัวริงเชิงความน่าจะเป็น และแก้โดยใช้วิธีมอนเตการ์โล ตัวอย่างทั่วไป ได้แก่ RP, BPP และ PP ด้วยการอธิบายความสัมพันธ์ระหว่างประเภทเหล่านี้กับ P และ NP ช่วงของปัญหาที่สามารถแก้ไขได้โดยอัลกอริธึมที่มีการสุ่มเช่นวิธีมอนเตการ์โลจะขยาย (P ≠ BPP) หรือไม่ หรือจะเพียงแค่ลดลำดับเวลาพหุนามของปัญหาที่สามารถแก้ไขได้ด้วยขั้นตอนวิธีเชิงกำหนด (คือ P=BPP หรือไม่) นี่เป็นหนึ่งในคำถามสำคัญใน ทฤษฎีความซับซ้อนในการคำนวณ ปัจจุบันเรารู้ว่า NP ⊂ PP และ RP ⊆ NP แต่ไม่ทราบความสัมพันธ์ระหว่าง BPP และ NP
ปริพันธ์.
ในด้านการวิเคราะห์เชิงตัวเลข มักใช้วิธีมอนเตการ์โลเป็นวิธีการประมาณความน่าจะเป็น หากทำการจำลอง "n" ครั้งและมีเหตุการณ์บางอย่างเกิดขึ้น "m" ครั้ง ความน่าจะเป็นของเหตุการณ์นั้นโดยธรรมชาติจะประมาณได้เป็น "m"/"n" ยิ่งจำนวนการทดลองน้อย การประมาณก็จะยิ่งหยาบ และยิ่งการทดลองมากขึ้น การประมาณก็จะยิ่งดีขึ้นเท่านั้น
นอกจากนี้ เมื่อใช้ความน่าจะเป็นนี้ ก็จะสามารถหาคำตอบโดยประมาณของ ปริพันธ์ (พื้นที่) ได้ พื้นที่ "S" ของพื้นที่ "R" สามารถประมาณได้เป็น "S" = "pT" โดยการสุ่มวางจุดภายในพื้นที่ของพื้นที่ "T" ที่รวมพื้นที่ "R" ด้วย และค้นหาความน่าจะเป็นที่ "p" ตกภายในพื้นที่ "R" โดยใช้วิธีมอนเตการ์โล
"n-" อินทิกรัลพับ
 <math>I = \int_0^1\dotsi\int_0^1 f(x_1,x_2,\dotsc,x_n) dx_1\dotsm dx_n</math>
คำนวณโดยใช้วิธีมอนเตการ์โลที่มีขนาดตัวอย่างเป็น "N" โดยสร้างตัวเลขสุ่มชุด "n" × "N" ที่มีค่าระหว่าง 0 ถึง 1
 <math>X_{i,j},\quad 1\leq i \leq n, 1\leq j \leq N</math>
แล้วให้
 <math>I_N = \frac{1}{N}\sum_j f(X_{1,j}, X_{2,j}, \dotsc, X_{n,j})</math>
จะได้ "I N" เป็นค่าประมาณของอินทิกรัล การแทนที่ตัวเลขสุ่มแบบสม่ำเสมอด้วยลำดับการกระจายแบบสม่ำเสมอยิ่งส่งผลให้เกิดวิธีเสมือนมอนเตการ์โล
การเรียนรู้แบบเสริมกำลัง.
ในบริบทของการเรียนรู้แบบเสริมกำลัง ในสาขาการเรียนรู้ของเครื่อง วิธีมอนเตการ์โลหมายถึงวิธีการประมาณค่าสถานะและมูลค่าการกระทำโดยอาศัยประสบการณ์การได้รางวัลซึ่งมาจากแค่การกระทำ
สถิติศาสตร์.
วิธีบูตสแตรป เป็นหนึ่งในวิธีมอนเตการ์โลซึ่งใช้ในทางสถิติศาสตร์
นางงามนานาชาติ 2024

นางงามนานาชาติ 2024  เป็นการจัดประกวดนางงามนานาชาติครั้งที่ 62 ณ สนามกีฬาแห่งชาติโยโยงิ, เขตชิบูยะ, โตเกียว, ประเทศญี่ปุ่น โดยAndrea Rubio นางงามนานาชาติ 2023 สวมมงกุฎให้ ตำแหน่งนางงามนานาชาติ 2024
ผู้เข้าประกวด.
71 ผู้เข้าประกวดที่ได้รับการยืนยัน.
โครงข่ายแบบเบส์

โครงข่ายแบบเบส์ (Bayesian network) เป็น แบบจำลองเชิงกราฟที่อธิบายความสัมพันธ์เชิงสาเหตุ โดยใช้ความน่าจะเป็น เป็นการแสดงออกถึงการอนุมาน เกี่ยวกับความสัมพันธ์เชิงสาเหตุที่ซับซ้อนโดยใช้โครงสร้างกราฟไม่มีวงแบบระบุทิศทาง และใช้การอนุมานความน่าจะเป็นที่แสดงความสัมพันธ์ระหว่างตัวแปรแต่ละตัวโดยใช้ความน่าจะเป็นมีเงื่อนไข โครงข่ายหมายถึงกราฟถ่วงน้ำหนัก
คำนิยาม.
การแจกแจงความน่าจะเป็นสามารถแสดงเป็น กราฟ หรือโครงข่าย โดยใช้ตัวแปรสุ่มเป็นโหนด และความสัมพันธ์ระหว่างตัวแปรเป็นเส้นโยง (แบบจำลองเชิงกราฟเชิงความน่าจะเป็น) ในบรรดากราฟเหล่านี้ กราฟที่เส้นโยงมีทิศทางและการขึ้นต่อกันไม่เป็นวงกลมได้รับการเรียกตามชื่อดังต่อไปนี้
การแจกแจงร่วมของกลุ่มตัวแปรสุ่มจากสมบัติไม่มีวงแบบระบุทิศทางสามารถแสดงได้ดังนี้
 <math>P(x_1, ..., x_N)=\prod_{i=1}^N P(x_i | parent(x_i))</math>
นั่นคือ การแจกแจงร่วมสามารถอธิบายได้ว่าเป็นผลคูณของความน่าจะเป็นมีเงื่อนไขบนโหนดพ่อแม่
ประวัติศาสตร์.
ชื่อโครงข่ายแบบเบส์นี้ถูกตั้งชื่อโดยจูเดีย เพิร์ล ใน ปี 1985 เขาได้รับรางวัลทัวริง จากผลงานในสาขาปัญญาประดิษฐ์ โครงข่ายแบบเบส์ได้รับการศึกษาในฐานะขั้นตอนวิธีการอนุมานความน่าจะเป็นมา โดยโครงข่ายนี้มีประวัติศาสตร์ในด้านการวิจัยและการประยุกต์ใช้ในทางปฏิบัติมาตั้งแต่ประมาณช่วงปี 1980 แล้ว
ซุคฮอย ซูเปอร์เจ็ต 100

ซุคฮอย ซูเปอร์เจ็ต 100  ย่อว่า เอสเจ-100 หรือเดิมย่อว่า เอสเอสเจ100 เป็นอากาศยานไอพ่นระดับภูมิภาคที่ออกแบบโดยซุคฮอย ส่วนหนึ่งของยูไนเต็ดแอร์คราฟท์คอร์ปอเรชัน โครงการเริ่มต้นขึ้นในปี 2000 โดยลำแรกเริ่มทำการบินในวันที่ 19 พฤษภาคม ค.ศ. 2008 และทำการบินเชิงพาณิชย์ครั้งแรกในวันที่ 21 เมษายน ค.ศ. 2011 กับอาร์เมเวีย เอสเจ-100 โดยทั่วไปรองรับผู้โดยสารได้ 87 ถึง 98 คน ขับเคลื่อนด้วยเครื่องยนต์เทอร์โบแฟน เพาเวอร์เจ็ต ซาม146สองเครื่อง เครื่องยนต์ดังกล่าวเป็นการพัฒนาร่วมกันระหว่างซาฟรานของฝรั่งเศสและเอ็นพีโอ แซเทิร์นของรัสเซีย ในปี 2022 ภายหลังการรุกรานยูเครนโดยรัสเซีย ซุคฮอยได้ประกาศเปิดตัวรุ่นที่ใช้ชิ้นส่วนลำตัวเครื่องและระบบอิเล็กทรอนิกส์ที่ผลิตในรัสเซียทั้งหมด และจะแทนที่เครื่องยนต์ด้วยรุ่นอาวิแอดวิกาเทล พีดี-8 ที่ผลิตในรัสเซีย แอโรฟลอตได้สั่งซื้อเอสเจ-100 รุ่นใหม่นี้จำนวน 89 ลำ ในเดือนสิงหาคม ค.ศ. 2023 บริษัทแม่เอียร์ครุตได้เปลี่ยนชื่อเป็นยาโกเลฟ พร้อมกันนั้นเครื่องบินซูเปอร์เจ็ต จะใช้ชื่อย่อว่า เอสเจ-100 
ณ เดือนพฤษภาคม ค.ศ. 2018 มีเอสเจ-100 ให้บริการทั้งหมด 127 ลำ และในเดือนกันยายน อากาศยานสามารถทำการบินได้ 300,000 เที่ยวบิน และมีชั่วโมงบิน 460,000 ชั่วโมง ภายในเดือนพฤศจิกายน ค.ศ. 2021 อากาศยานมีชั่วโมงการบินรวมอย่างน้อย 2,000,000 ชั่วโมง ซุคฮอย ซูเปอร์เจ็ต 100 ประสบอุบัติเหตุที่ตัวเครื่องไม่สามารถกลับมาให้บริการหรือซ่อมแซมได้ 4 ครั้ง และมีผู้เสียชีวิต 89 ราย
ผู้ให้บริการ.
ณ เดือนสิงหาคม ค.ศ. 2016 ได้มีเอสเจ-100 จำนวน 133 ลำได้ปฏิบัติการบินโดยสายการบิน 8 แห่ง และองค์กรการบินของรัฐและธุรกิจ 5 แห่ง ค.ศ. 2017 มีเครื่องบิน เอสเจ-100 จำนวน 105 ลำที่ประจำการอยู่ทั่วโลก โดยบางลำใช้งานโดยหน่วยงานของรัฐ เช่น กองทัพอากาศไทย และหน่วยงานของรัฐบาลคาซัคสถาน ฝูงบินได้บันทึกเที่ยวบินไปแล้ว 230,000 เที่ยวบินใน 340,000 ชั่วโมง นับตั้งแต่เริ่มดำเนินการเชิงพาณิชย์ในปี 2011 มีกำหนดส่งมอบเอสเจ-100 อย่างน้อย 30 ลำในปี 2017 โดยวางแผนจะส่งมอบ 38 ลำในปี 2018 และ 37 ลำในปี 2019 ในเดือนพฤษภาคม ค.ศ. 2018 สิบปีหลังจากเที่ยวบินแรก ฝูงบินจำนวน 127 ลำได้บันทึกเที่ยวบินเชิงพาณิชย์มากกว่า 275,000 เที่ยวบินและมีชั่วโมงบินรวม 420,000 ชั่วโมง ในเดือนกันยายน ค.ศ. 2018 มีการบันทึกเที่ยวบินรายได้มากกว่า 300,000 เที่ยวบิน ซึ่งกินเวลานานถึง 460,000 ชั่วโมง ณ เดือนเมษายน ค.ศ. 2023 มีเอสเจ-100 ประจำการอยู่ประมาณ 160 ลำ
รีโว่ คัพ 2567–68

การแข่งขัน ไทยลีกคัพ 2567–68 (หรือ รีโว่ คัพ 2567–68 ตามชื่อผู้สนับสนุนหลัก) เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ร่วมกับบริษัท ไทยลีก จำกัด และการกีฬาแห่งประเทศไทย โดยมีผู้สนับสนุนหลักได้แก่ บริษัท โตโยต้า มอเตอร์ ประเทศไทย จำกัด
รอบการแข่งขัน.
รอบคัดเลือกรอบแรก.
การจับสลากประกบคู่มีขึ้นในวันที่ 20 สิงหาคม 2567 โดยมีทั้งหมด 26 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 26 สโมสรให้เหลือ 13 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 31 สิงหาคม–1 กันยายน 2567
รอบคัดเลือกรอบสอง.
สโมสรที่ผ่านเข้ารอบจากรอบคัดเลือกรอบแรก 13 สโมสร จะเข้าไปเจอกับสโมสรที่ชนะผ่านอีก 23 สโมสร ในรอบคัดเลือกรอบสอง โดยจะคัดเลือกจาก 36 สโมสรให้เหลือ 18 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 6–8 กันยายน 2567
รอบเพลย์ออฟ.
สโมสรที่ผ่านเข้ามาจากรอบคัดเลือกรอบสอง 18 สโมสร รวมกับสโมสรจากไทยลีก 2 จำนวน 14 สโมสร รวมเป็น 32 สโมสร การจับสลากประกบคู่มีขึ้นในวันที่ 12 กันยายน 2567 โดยสโมสรที่ผ่านเข้ามาจากรอบคัดเลือก 16 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 2 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 2 ตุลาคม 2567
รอบ 32 ทีมสุดท้าย.
สโมสรที่ผ่านเข้ามาจากรอบเพลย์ออฟ 16 สโมสร รวมกับสโมสรจากไทยลีก จำนวน 16 สโมสร รวมเป็น 32 สโมสร การจับสลากประกบคู่มีขึ้นในวันที่ 4 ตุลาคม 2567 โดยสโมสรที่ผ่านเข้ามาจากรอบเพลย์ออฟ จะได้สิทธิ์เป็นเจ้าบ้าน ส่วนสโมสรจากไทยลีก จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 30 ตุลาคม 2567
รอบ 16 ทีมสุดท้าย.
สโมสรที่ผ่านเข้ามาจากรอบ 32 ทีมสุดท้าย ประกอบด้วยสโมสรจากไทยลีก จำนวน 13 สโมสร สโมสรจากไทยลีก 2 จำนวน 1 สโมสร และสโมสรจากไทยลีก 3 จำนวน 2 สโมสร การจับสลากประกบคู่มีขึ้นในวันที่ 28 มกราคม 2568 การแข่งขันในรอบ 16 ทีมสุดท้ายจะมีขึ้นในวันที่ 26 กุมภาพันธ์ 2568
รอบก่อนรองชนะเลิศ.
สโมสรที่ผ่านเข้ามาจากรอบ 16 ทีมสุดท้าย ประกอบด้วยสโมสรจากไทยลีก จำนวน 8 สโมสร การจับสลากประกบคู่มีขึ้นในวันที่ 13 มีนาคม 2568 การแข่งขันในรอบก่อนรองชนะเลิศจะมีขึ้นในวันที่ 15–16 เมษายน 2568
รอบรองชนะเลิศ.
สโมสรที่ผ่านเข้ามาจากรอบก่อนรองชนะเลิศ ประกอบด้วยสโมสรจากไทยลีก จำนวน 4 สโมสร การจับสลากประกบคู่มีขึ้นในวันที่ 23 เมษายน 2568 การแข่งขันในรอบก่อนรองชนะเลิศจะมีขึ้นในวันที่ 17–18 พฤษภาคม 2568
รอบชิงชนะเลิศ.
การแข่งขันในรอบชิงชนะเลิศจะมีขึ้นในวันที่ 31 พฤษภาคม 2568
 "ณ วันที่ 31 พฤษภาคม 2568"
ชิราโอกะ

ชิราโอกะ  เป็นนครที่ตั้งอยู่ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด ณ วันที่ 1 กันยายน ค.ศ. 2024 ชิราโอกะมีจำนวนประชากรประมาณ 52,300 คน มีความหนาแน่นของประชากร 2,099 คนต่อตารางกิโลเมตร
ภูมิศาสตร์.
นครชิราโอกะตั้งอยู่บริเวณใจกลางของที่ราบคันโต และอยู่ทางตะวันออกของจังหวัดไซตามะ มีภูมิประเทศเป็นที่ราบเกือบทั้งหมด จุดที่สูงที่สุดอยู่สูงจากระดับน้ำทะเล 16 เมตร มีแม่น้ำโมโตอาระไหลไปตามแนวเส้นแบ่งเขตแดนกับนครฮาซูดะ นครชิราโอกะอยู่ห่างจากใจกลางโตเกียวประมาณ 40 กิโลเมตร
ภูมิอากาศ.
ชิราโอกะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในชิราโอกะอยู่ที่ 14.7 °C ปริมาณน้ำฝนเฉลี่ยทั้งปีอยู่ที่ 1,352 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 °C และต่ำสุดในเดือนมกราคมอยู่ที่ประมาณ 3.77 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของชิราโอกะเพิ่มขึ้นนับตั้งแต่ช่วงทศวรรษ 1980
ประวัติศาสตร์.
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านชิโนซุและหมู่บ้านโอยามะก็ได้รับการจัดตั้งขึ้นโดยอยู่ภายในอำเภอมินามิไซตามะ จังหวัดไซตามะ ต่อมาวันที่ 1 กันยายน ค.ศ. 1965 หมู่บ้านชิโนซุและหมู่บ้านฮิกาจิที่อยู่ใกล้เคียง รวมถึงส่วนหนึ่งของหมู่บ้านโอยามะได้ผนวกรวมกันเพื่อจัดตั้งเป็นเมืองชิราโอกะ และเมืองชิราโอกะได้รับการยกฐานะขึ้นเป็นนครเมื่อวันที่ 1 ตุลาคม ค.ศ. 2012
การเมืองการปกครอง.
นครชิราโอกะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครชิราโอกะร่วมกับเมืองมิยาชิโระจะประกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครชิราโอกะเป็นส่วนหนึ่งของเขตเลือกตั้งที่ 13 จังหวัดไซตามะ ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น
เศรษฐกิจ.
โดยส่วนมากชิราโอกะยังคงเป็นชุมชนเกษตรกรรม แต่อย่างไรก็ตาม ด้วยตำแหน่งที่ตั้ง ทำให้เมืองนี้กำลังกลายเป็นชุมชนที่อยู่อาศัยของผู้ที่เดินทางไปกลับที่ทำงานในนครไซตามะและมหานครโตเกียวที่อยู่ใกล้เคียงเพิ่มมากขึ้น
การศึกษา.
โรงเรียนที่สังกัดเทศบาลนครชิราโอกะ ได้แก่ โรงเรียนประถมศึกษา 6 แห่ง โรงเรียนมัธยมศึกษาตอนต้น 4 แห่ง โรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง
จอห์น ฮอปฟีลด์

จอห์น โจเซฟ ฮอปฟีลด์ (เกิด 15 กรกฎาคม 1933) เป็นนักฟิสิกส์ชาวสหรัฐอเมริกา ศาสตราจารย์ประจำมหาวิทยาลัยพรินซ์ตัน ที่เป็นที่รู้จักดีที่สุดจากผลงานการศึกษาโครงข่ายประสาทเทียมแบบเชื่อมโยง ในปี 1982 และในฐานะผู้พัฒนาโครงข่ายฮอปฟีลด์
ในปี 2024 ฮอปฟีลด์และเจฟฟรีย์ ฮินตัน ได้รับรางวัลโนเบลสาขาฟิสิกส์ จากบทบาทในการพัฒนาระดับรากฐานของการเรียนรู้ของเครื่อง โดยเฉพาะอย่างยิ่งในเรื่องโครงข่ายประสาทเทียม เขามีผลงานโดดเด่นในพหุสาขา รวมทั้ง ฟิสิกส์สสารควบแน่น, ฟิสิกส์เชิงสถิติ และ ชีวฟิสิกส์
ฮอปฟีลด์ได้รับเลือกเป็นสมาชิกสถาบันวิทยาศาสตร์แห่งชาติในปี 1973, สถาบันศิลปวิทยาศาสตร์แห่งชาติในปี 1975 และสมาคมปรัชญาอเมริกันในปี 1988 ในปี 1985 เขาได้รับรางวัลโกลด์เพลตอวอร์ด (Golden Plate Award) จากสถาบันความสำเร็จอเมริกัน และรางวัลอัลเบิร์ต ไอน์สไตน์เวิลด์อวอร์ด ในปี 2005 ในสาขาวิทยาศาสตร์ชีวภาพ เขาดำรงตำแหน่งประธานสมาคมฟิสิกส์อเมริกันในปี 2006
เจนจิรา ศรีสอาด

เจนจิรา ศรีสอาด ชื่อเล่น จอย (16 เมษายน พ.ศ. 2538 –) เป็นนักว่ายน้ำชาวไทย
เธอเข้าแข่งประเภทผีเสื้อ 50 เมตรหญิง และประเภทฟรีสไตล์ 50 เมตรหญิง ในการแข่งกีฬาว่ายน้ำชิงแชมป์โลกระยะสั้น 2012 ที่อิสตันบูล ประเทศตุรกี ส่วนในปีถัดมา เธอได้เข้าแข่งว่ายน้ำระยะสั้นในการแข่งเอเชียนอินดอร์และมาร์เชียลอาตส์เกมส์ 2013 ที่อินช็อน ประเทศเกาหลีใต้ นอกจากนี้ เธอได้เข้าแข่งซีเกมส์ 2013 ที่เนปยีดอ ประเทศพม่า
กระทั่งใน พ.ศ. 2560 เธอได้รับรางวัลเหรียญทองสองเหรียญ, เหรียญเงินสองเหรียญ และเหรียญทองแดงสามเหรียญ จากการว่ายน้ำระยะสั้นในการแข่งเอเชียนอินดอร์และมาร์เชียลอาตส์เกมส์ 2017 ที่อาชกาบัต ประเทศเติร์กเมนิสถาน และใน พ.ศ. 2561 เธอได้เข้าร่วมการแข่งกีฬาว่ายน้ำในเอเชียนเกมส์ 2018 ที่จาการ์ตา ประเทศอินโดนีเซีย
ส่วนใน พ.ศ. 2562 เธอเป็นตัวแทนประเทศไทยในการแข่งกีฬาทางน้ำชิงแชมป์โลก 2019 ที่ควังจู ประเทศเกาหลีใต้ เธอเข้าแข่งท่าผีเสื้อ 50 เมตรหญิง และท่ากบ 50 เมตรหญิง ทว่าเธอไม่ได้เข้าสู่รอบรองชนะเลิศทั้งสองรายการ
จากนั้นใน พ.ศ. 2564 เธอได้เป็นตัวแทนประเทศไทยในการแข่งโอลิมปิกฤดูร้อน 2020 ที่โตเกียว ประเทศญี่ปุ่น โดยเธอลงแข่งในรายการฟรีสไตล์ 100 เมตรหญิง และฟรีสไตล์ 50 เมตรหญิง ซึ่งเธอไม่ได้เข้าสู่รอบรองชนะเลิศทั้งสองรายการ
นอกจากนี้ เธอได้เข้าแข่งประเภทผลัดฟรีสไตล์ 4 × 100 เมตรหญิง ในกีฬาทางน้ำชิงแชมป์โลก 2022 ที่บูดาเปสต์ ประเทศฮังการี
ปัจจุบันเธอเป็นเจ้าของสถิติซีเกมส์ ท่ากบ 50 เมตร ด้วยเวลา 31.22 วินาทีในการแข่งขันกีฬาซีเกมส์ 2023 ที่ประเทศกัมพูชา
เดวิด เบเกอร์ (นักชีวเคมี)

เดวิด เบเกอร์ (เกิด 6 ตุลาคม 1962) เป็นนักชีวเคมีและนักชีววิทยาเชิงคำนวณชาวอเมริกัน ผู้ริเริ่มวิธีการการออกแบบโปรตีนและและการพยากรณ์โครงสร้างสามมิติของโปรตีน เขาเป็นศาสตราจารย์ประจำสถาบันแพทยศาสตร์ฮอเวิร์ด ฮิวจิส และศาสตราจารย์ด้านวิทยาศาสตร์จีโนม, ชีววิศวกรรมศาสตร์, วิศวกรรมเคมี, วิทยาศาสตร์คอมพิวเตอร์ และฟิสิกส์ ประจำมหาวิทยาลัยวอชิงตัน ในปี 2024 เขาเป็นผู้รับรางวัลโนเบลสาขาเคมีจากส่วนร่วมในการศึกษาการออกแบบโครงสร้างโปรตีนเชิงคำนวณ 
โปรแกรมปัญญาประดิษฐ์ต่าง ๆ ที่เบเกอร์และคณะร่วมกันพัฒนาสามารถแก้ปัญหาการพยากรณ์โครงสร้างโปรตีนได้อย่างมากในปัจจุบัน เบเกอร์เป็นสมาชิกของสถาบันวิทยาศาสตร์แห่งชาติ และผู้อำนวยการสถาบันเพื่อการออกแบบโปรตีนของมหาวิทยาลัยวอชิงตัน เขาเป็นผู้ร่วมก่อตั้งบริษัทเทคโนโลยีชีวภาพมากกว่าสิบแห่ง และในปี 2024 นิตยสาร "ไทม์" ขึ้นชื่อเขาเป็นหนึ่งใน 100 บุคคลผู้ทรงอิทธิพลด้านสุชภาพ
วัดหุบตาโคตร

วัดหุบตาโคตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามร้อยยอด อำเภอสามร้อยยอด จังหวัดประจวบคีรีขันธ์ มีพื้นที่กว่า 11 ไร่ วัดยังเป็นที่ตั้งของสำนักปฏิบัติธรรมประจำจังหวัดประจวบคีรีขันธ์แห่งที่ 26 มีพระครูโสภณธำรงกิตต์เป็นเจ้าอาวาส
วัดหุบตาโคตร แต่เดิมเป็น "ที่พักสงฆ์หุบเขาตาโคตร" ตั้งเป็นวัดเมื่อวันที่ 4 ธันวาคม พ.ศ. 2528 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2538
อาคารเสนาสนะประกอบด้วย ศาลาปฏิบัติธรรมกว้าง 12 เมตร ยาว 21 เมตร อุโบสถประดิษฐานองค์หลวงพ่อสยบมาร นอกจากนี้วัดยังมีพระพุทธรูปองค์ใหญ่ของหลวงปู่ทวด หน้าตักกว้าง 5 เมตร สูง 7 เมตร และสมเด็จพระพุฒาจารย์ (โต พฺรหฺมรํสี) หน้าตักกว้าง 5 เมตร สูง 7 เมตร และหลวงพ่อโสธรหน้าตักกว้าง 7 เมตร สูง 9 เมตร ที่ประดิษฐานอยู่คู่กันภายในบริเวณวัด
เดมิส แฮสซาบิส

เซอร์ เดมิส แฮสซาบิส (เกิด 27 กรกฎาคม 1976) เป็นนักวิทยาศาสตร์คอมพิวเตอร์, นักวิจัยปัญญาประดิษฐ์ชาวอังกฤษ อดีตนักออกแบบและโปรแกรมเมอร์เอไอสำหรับวิดีโอเกม และนักหมากรุกอาชีพ เขาเป็นซีอีโอและผู้ร่วมก่อตั้งดีปไมนด์ของกูเกิล และ ไอโซมอร์ฟิกแล็บส์ ในปี 2020 เขาได้รับมอบหมายเป็นที่ปรึกษาด้านปัญญาประดิษฐ์ประจำรัฐบาลของสหราชอาณาจักร 
เขาเป็นเฟลโลว์ราชสมารม และได้รับรางวัลมากมายจากผลงานการพัฒนาอัลฟาโฟลด์ เช่น รางวัลเบรกทรู, รางวัลแคนาดา แกร์ดเนอร์ และรางวัลลาสเกอร์ ในปี 2017 เขาได้รับเครื่องราช CBE และเป็นหนึ่งใน 100 บุคคลผู้ทรงอิทธิพลของไทม์ และในปี 2024 เขาได้รับการแต่งตั้งเป็นอัศวินแห่งสหราชอาณาจักรจากผลงานในสาขาปัญญาประดิษฐ์
แฮนนาบิสและ จอห์น เอ็ม จัมเปอร์ ได้รับรางวัลโนเบลสาขาเคมีร่วมในปี 2024 จากผลงานในสาขาการพยากรณ์การพับโปรตีน
สมัยเป็นนักศึกษามหาวิทยาลัยเคมบริดจ์ ทางมหาวิทยาลัยให้เขาปีพักเรียนเนื่องจากว่าเขาอายุน้อยเกินไป ระหว่างช่วงปีนี้ เขาทำงานเป็นนักพัฒนาวิดีโอเกมที่บูลฟร็อกพรอดักชันส์ โดยมีผลงานออกแบบด่านเป็นครั้งแรกใน "ซินดิเคต" และเมื่ออายุได้ 17 เขาเป็นหัวหน้าทีมโปรแกรมเมอร์สำหรับเกม "ทีมพาร์ก" ที่ปล่อยในปี 1994 ร่วมกับพีเทอร์ มอลีโน วิดีโอเกมเสมือนดังกล่าวมียอดขายหลายล้านฉบับทั่วโลก และเป็นเกมแรก ๆ ที่มีอิทธิพลต่อการพัฒนาวิดีโอเกมเสมือนกลุ่มแซนด์บ็อกซ์ในเวลาต่อมา โดยที่รายได้จากช่วงปีพีกเรียนของเขาเพียงพอสำหรับส่งตัวเองเรียนมหาวิทยาลัยในเวลาต่อมา
จอห์น เอ็ม. จัมเปอร์

จอห์น ไมเคิล จัมเปอร์ (เกิด ค.ศ. 1985) เป็นนักเคมีและนักวิทยาการคอมพิวเตอร์ชาวอเมริกัน จัมเปอร์และเดมิส แฮสซาบิส ร่วมกันได้รับรางวัลโนเบลสาขาเคมี จากผลงานการพยากรณ์โครงสร้างโปรตีน
ปัจจุบันเขาดำรงตำแหน่งผู้อำนวยการกูเกิล ดีปไมด์ หนึ่งในผู้พัฒนาอัลฟาโฟลด์ ซึ่งเป็นปัญญาประดิษฐ์พยากรณ์โครงสร้างโปรตีนจากลำดับกรดอะมิโนด้วยความแม่นยำสูง จัมเปอร์ระบุว่าทีมอัลฟาโฟลด์วางแผนเผยแพร่โครงสร้างโปรตีน 100 ล้านชุด
วารสารวิทยาศาสตร์ "เนเชอร์" ระบุให้จัมเปอร์เป็นหนึ่งในสิบบุคคลที่มีอิทธิพลต่อวิทยาศาสตร์ในรายชื่อ "Nature"'s 10 ประจำปี 2021
อาชีพ.
การวิจัยของจัมเปอร์ศึกษาอัลกอริทึมสำหรับการทำนายโครงสร้างโปรตีน
รางวัลและเกียรติยศ.
ในปี 2024 เขาและเดมิส แฮสซาบิส ร่วมกันได้รับรางวัลโนเบลสาขาเคมี จากผลงานการพยากรณ์การพับของโปรตีน